omarkamali/wikipedia-monthly-next huggingface dataset:
Afgan

Afgan (s tsrɣint : إنسان) iga yan wanaw abyujuji, ism nns amassan "Homo sapiens". Ɣ 2018, llan uggar n 7 imlyarn n mddn ɣ iggi n wakal. Taguri afgan ur dars amagut d ikkan aẓur nns nit, macc tlla tguri n umagut "middn".

 Izmaz iwtayn n ufgan 

 Arraw (nɣ Aḥclaf) : Afgan urta iluln.
Taḍṛant : 0 - 2 isggasn
Tazzant : 2 - 10 n usggas
Amawaḍ :10 - 18 n usggas 
 Abliɣ (nɣ Amtrug) : 18 - 60 n usggas
 Awssar : uggar n 60 n usggas

Anaw n ufgan 
Llan sin wanawn n ufgan, argaz d tmaɣaṛt.

Iẓuṛan n ufgan g umaḍal  
Nẓẓḍaṛ a nini mas afgan n umaḍal dars kṛaḍ iẓuṛan : 
Aẓuṛ amanguli
Aẓuṛ agnaw
Aẓuṛ aquqazi

Ẓṛ uggar 
Tafgga n ufgan 

 Tisaɣulin  







https://web.archive.org/web/20210103122850/https://tal.ircam.ma/dglai/lexieam.php
Agaru Aṭlanti

Iga Ugaraw Aṭlasi wiss sin kullu ixatrn gr smmust n igrwan n umaḍal, yiwḍ tajumma nns 85,133,000 km2https://www.britannica.com/place/Atlantic-Ocean. Yumẓ attayn n 20% n wudm n wakal d attayn n 29% n wudm n waman nns. ittwassn s ubḍu n " amaḍal aqbur " n tafriqt d urupa d asya sg " amaḍal amaynu " n tmirikin g tannayt tawrupit n umaḍal.

 Tisaɣulin
Angraw anafuk

Iga Angraw afukan nɣ Angraw anafuk (s tnglizt : Solar System, s tfransist : Système solaire) yan ungraw amtiwgan nna ɣ illa w-Akal. Gis yan itri, ad t-igan d tafukt, d kra n tɣawsiwin tignnawin ttuldaynin ɣ wattayn nns: tam n imtiwgn ittunẓan d wayyurn nnsn ittwassnen ganin ɣ uɣrud 185, smmus n imtiwgen mẓẓiyn d wayyurn nnsn ittwassnen d imlyaṛn n iqzzuyn imẓẓiyn (tugdt imqqurn n id astéroïde d imtiwgn yaḍn mẓẓiynin, les comètes, igḍrar igrmtiwganen, atg.). Angraw afukan yamu ɣ umahllaw igan s yism Abrid n walim. Yaggug i tuẓẓumt n umahllaw s wattayn n 8 kpc (∼26 100 a.l.).

 Imtiwgn nns  
Angraw anafuk gis tam n imtiwgn atnt igan:

 Mirkur nɣ Azwaq (akrraj: 16px)
 Finus nɣ Amaḍan (16px)
 Akal (16px) d Ayyur
 Mars nɣ Imzwiɣ (16px)
 Jubitir nɣ Adanbala (16px)
 Saturn nɣ Awihaḍ nɣ Agru (16px)
 Uṛanus (16px)
 Nibtun (16px)

Taggayt:Tasengama
Taggayt:Angraw anafuk
Taggayt:Tasentrit

 Tisaɣulin
Asif n ignwan

thumb
Asif n ignwan nɣd Amahlaw (s tfransist: Galaxie, s tanglizt: Galaxy, s taɛrabt: مجرة) iga yat trabbut n itran d ukḍṛuṛ d uzwinti artn zzgayn ɣ iḥbutn irmskiln s unzaɣ anammas d uɣal imqquṛn igat mas gant akbay asggan ar smiln isaffn n ignwan (imaḥlawn) talɣiwin nnsnt d imẓṛi nsn, d ar ttẓlin ɣ kṛaḍ n wanawn ixatarn :

Isaffn n ignwan iwr ingrawn ur dars kra n talɣa iẓlin d gis kigan n itran imẓẓin.

Isaffn n ignwan ibṛbbachn, iddar illa talɣa n iritl. Llan ɣ imaḥlawn ibṛbbachn kigan n itran ɣ tama n ulday n ukḍruṛ d uzwinti.

Imaḥlawn ihliljin iḥ llan itran iqqbuṛn d imikk n uzwinti d ukḍṛuṛ, iẓḍaṛ ayg umaḥlaw waḥdat nɛd attili ɣ trubba ggutnin n imaḥlawn.

 Amawal 
 amaḥlaw = المجرة
 ukḍṛuṛ = غبار
 uzwinti = غاز 
 zzgayn = يثبتونهم
 iḥbutn = مدارات
 uɣal = اعتقاد
 akbay asggan = ثقب اسود
 smiln = تصنف
 talɣiwin nnsnt = أشكالهم
 imẓṛi nsn = مظهرها
 ttẓlin = تختلف
 iwr ingrawn = غير منظمة
 talɣa = شكل
 iẓlin = محدد
 ibṛbbachn = حلزوني
 iritl = قرص

محمد اوسوس، كوكرا في الميثولوجيا الامازيغية ص 117
Taggayt:Tasengama
Taggayt:Tasengama tasnaggurt
 Tisaɣulin
Ayt Sɣruccn

Ayt Sɣruccn tga yat taqbilt tamaziɣt taznatit izdɣn ɣ idrarn n waṭlas anammas (fazaz) ɣ umrruk. Ils nna s sawaln ar as ttinin "tasɣruccnit", awal ad ikcm ɣ tantliwin n tutlayt tamaziɣt waṭlas anammas ɣ umrruk. 

 Amzruy 
Traran Ayt Sɣruccn aẓur nnsn s umzwaru nnsn Mulay ɛli bnɛmr, zzigs ay d ikka yism n tqbilt ad, ar ttinin ɣ "lusṭura" mas is ikka t inn umzwaru nnsn ig agrram yan wass ttuɣ t iksa, lliɣ iqqim ar ittẓalla yudf as d wuccn ulli nns, yasi afus issɣar t. Aylliɣ as gan Sɣruccn zɛma "sɣr + uccn = sɣruccn"

 Iɣsan d udɣar n uzdduɣ 
Tbḍa tqbilt n ayt sɣruccn f amẓn yan n udɣar imɣarn zɣ Fas ar Mlwyt tamatuyt.

 Ayt sɣruccn ḥarira, llan ɣ ugmuḍ n tmdint n Fas ɣ ubrid s Fas, ɣ yiɣrman amm llwata, aɣbalu aqurar...

 Ayt sɣruccn n imuzzar, llan unẓul (iffus) i Fas, iɣrman nnsn imqqurn gant Imuzzar n Knḍr, Ayt Ssbɛ, Sidi Xyyar...

 Ayt sɣruccn n ticcukt, ḍfurn i tsga n Bulman, illa mad ittinin mas d nitni aygan aẓur n Ayt Sɣruccn, acku ar ttinin mas umi d yusa babatsn (mulay ɛli bnɛmr) iga u Fas issrs ɣ tmazirt ad, zɣ iɣrman nnsn ɣ tsga ad: Skkura mdaz, Bulman, Lmrs, Ayt ɛbdlla...

 Ayt sɣruccn n tlssint: imsasa wattayn n imrza is iga iɣrm n ɣzwan illan idis i tlssint ɣ ugmuḍ n umrruk (tasga n ifyyey (figig)) asnsu amzwaru n imzwura n Ayt Sɣruccn s umata, ar ɣila suln rzzfn dars ayt sɣruccn s akk tisggwin.

 Tisaɣulin  

Taggayt:imaziɣn
Briṭanya

Tgldit imunn n bṛiṭanya tamqrant d irlanda n iẓẓlmḍ, ittwassn s yism n tgldit imunn nɣ bṛiṭanya, tga yat tmazirt illan g tagut n-iẓẓlmḍ n uruba. Tumz nngliz, ṣkuṭlanda, wilz d irlanda n iẓẓlmḍ. tajumma n tgldit imunn tga 242,495 km2, d tlla g 2023 yan imzdaɣ ilkmn 68 n umlyun n ufgan.

 Tisaɣulin
Ccinwa

Tga tmazirt n Ccinwa yat sɣ tmizar mqqurnin ɣ umaḍal akkʷ, tg tamazirt lli issugrn ɣ igran akkʷ, ɣ win tdamsa d tsrtit d twssna d tdlsa ula ɣ igr n udwas asrdas.
Tga tmazirt n Ccinwa tamazirt g illa wuṭṭun akkʷ imqqurn n imzdaɣn ɣ umaḍal akkʷ. Izdɣ gis ma ittggan wafkṛaḍ n imzdaɣn n umaḍal, sin id mlyaṛ n mddn.

Tssn tmazirt n Ccinwa alkkum n mddn imzwura s idis nns ɣ uzmz Ndi-zṛu (Paleolithic). Ɣ tifḍit tis snat (2nd millennium) dat n tlalit, nfalaln d iwunak n twaculin tigldanin ɣ tsga n Wasif Awraɣ (Yellow River). Tasutin tis 8 ar tis 3 dat n tlalit tkka tt inn gisnt taḍuṛi n tanaya n twacult n Zhou, d ubuɣlu n imakn n tmssugurt d tsrdast d tskla d tflsuft.

Ɣ 221 dat n tlalit, tettyawsmuna Ccinwa ddu ufus n yan umnkud (emperor), aylli d yiwin sin wafḍan n twaculin timnkudin. S usnulfu n lbarud d ifrawn, d tilit n uɣaras n umṭṭalfu (Silk Road) d ugadir amaggar, tbuɣla tdlsa tacinwit, tfl iḍiṣ iggutn f tmizar lli as d aẓnin d ula xtilli aggugnin. Ccinwa tssnti ad tffal ɣ ikaliwn nns ɣ tasut tis 19 i idwasn n iṛmmuyn s umntil n yan mnnaw n igamman ur saswanin gratsn. Tankra n tgrawla n 1911 tsḍṛ tawacult n Qing, tsbidd Tagduda n Ccinwa ɣ usggʷas nit lli t iḍfarn. Tamazirt tkka tt inn ur tzgi, tfruzza ɣ uzmz n "Imɣarn n Imnɣi" (Warlord Era), aylliɣ tt ismun Kuomintang s "tmussut n Ugafa".

Imnɣi uɣrim Acinwi issnti ɣ 1927, lliɣ smsrn idwasn n Kuomintang igmamn n Ukabar anjmaw Acinwi (CCP). Tkcm d Tmnkuda n Jjabbun s Ccinwa ɣ 1937, aylli yiwin CCP d Kuomintang ad mmullin ɣ "ignzi wis sin" afad ad mmaɣn d Jjabbun.

Imnɣi wis Sin n Ccinwa d Jjabbun iggura d s tinri n Ccinwa; macc, CCP d Kuomintang urrin d daɣ s imnɣi uɣrim gratsn. Ɣ 1949, issugr Ukabar anjmaw n Tagduda taɣrfant n Ccinwa, isɣi i tnbaḍt n Kuomintang ad trwl s tgzirt n Taywan. Tbḍu tmazirt, kraygat tasga ar tettini is d nttat ad igan tanbaḍt tazrfant.

Iḍfṛ mad izzugz isggamn inakaln, ur imurs Ukabar anjmaw ad isbidd tamadrawt: "tukya tamaggart s mnid" (Great Leap Forward) tsrg i uɣʷni mqquṛn n Ccinwa lli yiwin tudrt n id mlyun n mddn, tkka tt inn "Tgrawla Tadlsant" (Cultural Revolution) tga tizi n urway d ussndu.
Taggayt:Timizar
 Tisaɣulin  

Taggayt: Timizar n Wasya
Taɛṛabt Tamɣribiyt

Taggayt:Tutlayt taserɣint
Taɛṛabt tamɣribiyt nɣ Ddarija tamɣribiyt (s uskkil aɛṛab: الدّارجة) tga yat tantala taɛṛabt ittyusawaln ɣ lmɣrib, aya a f illa unyarmas ar yat tskʷflt gras d tɛṛabt tadzayrit d tɛṛabt tatunsiyt ar yat tskʷflt ikrin f tmzwarut. Tusi d tantala ad kigan zɣ ummzday nns d tutlayin timaziɣin, talatint d tbuniqt d tfṛansist d tsbnyult. Imzarayn gras d tantlayin n ugmuḍ anammas mqqurn aylliɣ tt akkʷ ssiḍnn kra n imsnilsn, ɣ tsga n tntlayin ann yaḍn n tfriqt n ugafa, zun d tutlayt waḥdu tt.

Taɛṛabt tamɣribiyt teṭṭaf mnnawt tmzarayin tinmnaḍin d iɣdbba (-{accents}-). Tamazrayt akkʷ ikkan f tiyyaḍ tga tt tin tgmmi tumlilt, Ṛṛbaṭ d Fas, aya nn a f tumẓ adɣar imqqurn ɣ usnɣms s unmgal n tmzarayin zun d tin Ṭanja d Wujda.

 Tisaɣulin
Janti

Janti yan ɣ imagrn iqburn n rways imaziɣn. Ig anaẓur d umdyaz n isggasn imzwura n tusut 20. Iga janti d saεid actuk d Unccad tinml icṛmḍn lli dar usin rways da tn id ḍfarnin awal d tmdyazt lli lanin yan watig imqqurn. 
Tudrt
Ilul d rays lḥusayn janti ɣ usggas n 1900 ɣ u dwar n imzil, ɣ Biygra, 44 km d iɣrm n Ugadir tasga n Sus. Assaɣ ns amzwaru igat lhusayn uεbdullah ubrahim niɣ Bumalk . Mac ittuyssan bahra s Rays Lḥusayn Janti.

Amuddu

Iskraf n unazur
Ittamaz janti mnnawt tawt twal f iwaliwn ns ḍiḍ n fransa lli yumzn tamurt n umṛṛuk. ilin ɣid iwaliwn zund mit ad sa issuttuy tagrawlla ar tffaɣ fransa tamazirt n umṛṛuk.
Ur aneh imelk urumi s ifadden ula lbarud
Ur aneh imelk amr s uqqarid hati ihelk ah
d:
A imuselmn rar ad l3aqql awahwa nnun
Izd lmut af tekSûdm hann tqqand ukan.
niɣd zund:
Walaynni immim uggern d tajin n lghelmi d watay
Wanna ten icttan urran ig lktaf ad chrrun

Iǧzzumn
Iggig

 A bislmillah a narm awal ini sul as nssn
 Ad anɣ ur jlun, ur k ufiɣ mayyi k immaln
 A tawrut tjla lah imksawn yuru uccn
 Icca ak izammaren, yurri ar inqqa tattn
 Ur nssn is igumml nɣd is ira ya tnt ikmml
 Ittut iggig, iriz w asif, aman mxwidn
 A man aεwwam izdarn a izray imuslmn
 A xwlan uggugen, frɣn isura, laḥ ixummasn
 Sul a ǧma bab w urti ittaf ukan arratn
 A ggutn imkkusa kiwan usin lḥaqq ns
 A mmaɣn iɣrdayn f taffat kiwan inna tinu
 Mra is ḥadrn imucca ra tili lunast
 Iɣ indr izm, iksudn irεman ur a sawaln

Izdayn n brra
rays lḥusayn Janti
Janṭi

Taggayt:Rways
Taggayt:Inaẓurn imaziɣn
Taggayt:Inaẓurn iclḥiyn
 Tisaɣulin
Kitab Al asmaa

Iga Udlis n ismawn  (s tɛrabt: كتاب الاسماء; aslatin: kitāb al-asmā’) yan msmun awal Aɛrab-Aclḥi n Ibn Tunart. Nttan ad igan aqbur akkʷ gr id msmun awal n tutlayin timaziɣin, Ittyura ɣ tasut tis 12 ɣ usggʷas n 1145 (540 hijri).( fr ) Wikimazigh.com - Air Et Anciennete Du Tachelhit

 Amara nns 

Muḥammad Abu Ɛabdillah Bin Ɛli Bn Jaɛfar Bin Aḥmad Bin Muḥammad Lqaysi, ittuysan s yism n Ibn Tunart nɣ Ibn Tunirt. Ilul ɣ 1085 (478 hijrya) ɣ Iɣrm n Bni Ḥammad (agafa n tmazirt n Ddzayr tatrart). Ismd tiɣri nns ɣ Buji d Ddzayr tamdint, ilmma ɣ Kurdu ɣ Wandalus. Ikka tt inn iga amsnils, amstan (Lmuḥami), anbḍu (lqaḍi) d uslmad ɣ Fas lli ɣ immut ɣ 1172.

 Tumayt 
Nssn zɣ isfka nna darnɣ illan ɣila is d tẓat tunɣilin n msmun awal a ad illan, snat sgitsnt ɛlayn nit aksulnt (gant yan), mmzrint tunɣilin ann yaḍnin ɣ kra n tɣawsiwin. Llant tunɣilin ɣ Tgmmumt n Arsin Ru (Arsène Roux) ɣ Iks-un-Brufuns (Aix-en-Provence) ɣ Fṛansa, ilint ɣ tsdlist n Tsdawit n Laydn ɣ Ikalln Zdrnin. Tunɣilin d agurnin llant ɣ tgmmumin tusligin. Talli akkʷ zgisnt istawhmman, llan gis uggar n 2.500 n ikccumn iɛrabn d usuɣl nnsn s Tclḥit. Ttusnmalan Ikccumn n umawal f imrsi nnsn (Tazzit n ufgan, imudar n tgmmi, imɣan, atg).

Gr Tutlayin Timaziɣin titrarin, talli akkʷ irwasn tamaziɣt taqburt nna s yura Ibn Tunart adlis nns tga tt Tclḥiyt. Mayad ar bahra ittbayan ɣ iwaliwn d tguriwin n umawal ad acku llan gisn kra n tguriwin nna ur nettafa amr ɣ tutlayt Taclḥit, zun d: Aɣʷgmmi, Afulki, Igiwr, Tigmmi, Iḍgam, iḍaggʷn, Dari, Tarragt, Iɣarasn, agusmu, kasra, atg.

Macc llant daɣ gis kra n tguriwin nna illan ɣ Tutlayin Timaziɣin yaḍnin, macc ur llint ɣ Tclḥiyt, zun d: Druɣ (Ɛlayn), ilel (lbḥṛ), uṭṭun (rraqm nɣ lɛadad), Afalkun (lbaz), atg.

 Isitn yaḍnin 
 ( fr ) Manuscrit-ibn-tunart.centrederechercheberbere.fr/

 Tisaɣulin 

Taggayt:Asegzawal
Taggayt:Asgzawal amaziɣ
Miṣra

Miṣṛa niɣ Tagdudant Taεrabt n Miṣṛa  () tga tamurt uflla n Tafrikt Tagafayt tswutta d Sudan, Libya, Israyil, d Lurdun izgrt wasif n nil. Ig Ḥusni Mbark axtar ns.

Tagrawlla n 2011/2961
Tagrawlla n w-as 25 innayr 2011  niɣ tagrawlwlla "elful"  skernt tarwa n miṣra tigira 30 usggas n tanbaṭ nu unbdad  amiṣṛi Muḥmmad Ḥusni Mbark.
Uɣrf icfln
Uɣrf n tmazirt tad lli sul ur izḍir ad iṣbr i tadallit n ubddad n bzziz d zyyaṛ, d iskkirksn n unbdad Muḥmmad Ḥusni Mbark. Uɣrf n tmazirt n Miṣra ira ad issaki aɣatar zwar fad ad icnubc s mamnk s rad sbiddn lḥkm yaḍ lli rad iskr istayn imqran idimuqratiyn.
Ufuɣ n Ḥusni Mbark

Iffuɣ unbdad Muḥmmad Ḥusni Mbark tanbaṭ n Miṣṛa as n 11 brayr 2011  ifl tanbaṭ i lεskr n tmazirt. iskr Caram Iccix nttad tarwans d imddukkal ns.  
 Tarakalt 
 Tasgiwin nns

riets|307x307px|noframe
 Alexandria (الإسكندرية al-Iskandariyya)
 Assuan (أسوان Aswān)
 Asyut (أسيوط Asyūt)
 Buhaira (البحيرة al-Buhaira)
 Bani Suwaif (بني سويف Banī Suwaif, Benī Swēf)
 Kairo (القاهرة al-Qāhira)
 Daqahliyya (الدقهلية ad-Daqahliyya)
 Damietta/Dumyat (دمياط Dumyāt)
 Fayyum (الفيوم al-Fayyūm)
 Gharbiyya (الغربية al-Gharbiyya)
 Gise (الجيزة al-Dschīza, el-Gīza)
 Ismailia (الإسماعيلية al-Ismāʿīliyya)
 Kafr asch-Scheich (كفر الشيخ Kafr asch-Schaich, Kafr esch-Schēch)
 Matruh (مطروح Matrūh)
 Minya (المنيا al-Minyā)
 Minufiyya (المنوفية al-Minūfiyya)
 Wadi al-Dschadid (الوادي الجديد al-Wādi al-Dschadīd, el-Wādi el-Gedīd)
 Nord-Sinai (شمال سيناء Schamāl Sīnāʾ)
 Port Said (بور سعيد Būr Saʿīd)
 Qalyubiyya (القليوبية al-Qalyūbiyya, el-Alyūbiyya)
 Qina (قنا Qinā, Enā/Genā)
 Rout Mier (البحر الأحمر al-Bahr al-ahmar)
 Scharqiyya (الشرقية asch-Scharqiyya)
 Suhag (سوهاج Sauhādsch, Sōhāg/Sōhādsch)
 Süd-Sinai (جنوب سيناء Dschanūb Sīnāʾ, Genūb Sīnā)
 Suez (السويس as-Suwais, es-Swēs)
 Luxor (الأقصر)

Taggayt:ⵎⵉⵚⵔⴰ
Taggayt:ⵜⵉⵎⵉⵣⴰⵔ

 Tisaɣulin
Muḥmmad Ḥusni Mbark

Muḥamed Ḥusni Mubarak (s taεrabt: ) ikka tt inn iga yan umswag d usrtan amiṣri, ikka tt inn iga axatar n w-awlak n tmazirt n Miṣṛa zeg 14 kṭubṛ 1981 ar 11 brayr 2011. 

 Tisaɣulin 

Taggayt:Miṣra
Tarudant

Tga Trudant (s tfinaɣ: ⵜⴰⵔⵓⴷⴰⵏⵜ) yat tiɣrmt illan ɣ tsga n Sus-Massa ɣ uzaɣar n Sus ɣ iffus n tmazirt n Lmɣrib. 

Ar ittini ussiḍn da ittyuskarn ɣ usggʷas n 2004 mas tiɣrmt ad zdɣn gis kra n 80 149 imzdaɣGPH 2014 - Site HCP. 

Tlla tiɣrmt ad ɣ ngr Agadir d Warzazat, tili ɣ iffus n Mrrakc, tkcm Trudant d tmdinin akkʷ iqdmn n tmazɣa, tkka tt inn ar as aqqran s udasil n tmazirt n Sus d tmaẓunt nns, thḍṛ yat tilalt mqqurn ɣ umzruy n Sus d Lmɣrib, slawan ɣ tizi n Isɛdiyn lli mi ttinin azmz n wurɣ n tɣrmt n Trudant.

Aẓur n yism
Ur illi kra n uẓur idusn i ism ad n "Trudant". Llan kigan n iẓuran d kuyan d mad ittini aylliɣ ur sul nssin manwa gisn ad iṣḥan.
Aẓur da akk gisn ittawssan iga t mas d ism ad n "Trudant" ikka d "Tarwa ddant". Xtad s yixf nns iɣ fllas sawln middn ar addrn taddmint n kra n tactalin yiwi tnt wasif n Sus, ɣ tizi n yan ungi, tg mma tsnt yat tɣuyyit tnna: "Tarwa ddant! tarwa ddant!".

Amzruy
Azmz aqbur
Azmz anammas
Azmz atrar

 Asnmkta 
Ar ittini usiḍn lli ittyuskar ɣ usggʷas n 2014 masRGPH 2014 - Site HCP:

 Aslmd 

 Tigmiḍi n taqubbanit (middn lli ur ssin ad aqran wala ad ttaran) : 23,3%
 Tigmiḍi n imzdaɣ lli iɣran ar usinan n usmdi nɣd uggar : 21,4%

 Tadamsa 
 Tigmiḍi n imzdaɣ lli llan ɣ isggasn nnsn n twuri : 46,9%
 Tigmiḍi n tarwuri : 18,3%
 Tigmiḍi n imzdaɣ lli swurin dar lmxzn (nɣ kantin swurin gis) : 18,3%
 Tigmiḍi n imzdaɣ lli swurin ɣ uslig (nɣ kantin swurin gis) : 45,9%

 Tiggura 
 Tarɣunt
 Tamẓḍawt (lqsba) 
 Iẓṛgan 
 Lblaliɛ 
 Lxmis 
 ayt bununa

 Tisaɣulin 
-{
 تارودانت حاضرة سوس TAROUDANT CITE DU SOUSS, Tiwuriwin n wussan inmlanen 7 - 8 - 9 Ibrir 1988. 
}-

-{

}-
 Ɣayli sis izdin 

Taggayt:Sus
Taggayt:Timdinin n Lmɣrib
Urupa

Uṛuppa niɣ Turuft (s Tinglizit: Europe) iga yan ɣ 7 imnẓawn n umaḍal.

 Assaɣ n tmurt d ucnyul ns  Tajumma (km²) Imzdaɣn (2002)  Imzdaɣn g 1 km²  Tamaẓunt Uṛuppa n ugmuḍ40px Bilaṛuṣ 207 600 10 335 382 49,8Minsk40px|border  Blɣariya 110 910 7 621 337 68,7Ṣufya40px|border  Tagdudant n Čik 78 866 10 256 760 130,1Brag40px Hungarya 93 030 10 075 034 108,3Budabist40px  Muldavya 33 843 4 434 547 131,0Chişinău40px|border  Pulandya 312 685 38 625 478 123,5Warsuwa40px  Rumanya 238 391 21 698 181 91,0Bukarist40px|border  Rusya 3 960 000 106 037 143 26,8Musku40px|border  Ṣluvakiya 48 845 5 422 366 111,0Bratislaba40px  Ukrin 603 700 48 396 470 80,2Kyib Uṛuppa n ugafa40px  Aaland 1 552 26 008 16,8Mariehamn40px|border  Danimark 43 094 5 368 854 124,6Kubenhagen40px|border  Iṣṭuniya 45 226 1 415 681 31,3Tallinn40px|border Tigzirin Faroe (Danmark) 1 399 46 011 32,9Tórshavn40px|border  Finlandya 336 593 5 157 537 15,3Helsinki40px|border  Guernsey 78 64 587 828,0St Peter Port40px|border  Aysland 103 000 307 261 2,7Reykjavík40px|border  Irlanda 70 280 4 234 925 60,3Dublin40px|border  Tigzirt n Man 572 73 873 129 1Douglas40px|border   Jersey 116 89 775 773,9Saint Helier40px Latbya 64 589 2 366 515 36,6Riga40px Litwaniya 65 200 3 601 138 55,2Filniyus40px Nurbij 324 220 4 525 116 14,0Uṣlu40px Swid 449 964 9 090 113 19,7Sṭukulm40px|border Bṛiṭanya 244 820 61 100 835 244,2Lanḍun Uṛuppa n unẓul40px Albanya 28 748 3 600 523 125,2Tirana40px Anḍura 468 68 403 146,2Andorra la Vella40px Buṣniya Hirzigubiniya 51 129 4 448 500 77,5Sarayibu40px|border Kṛuwatiya 56 542 4 437 460 77,7Zagrib40px|border Ğabel Ṭariq (Bṛiṭaniya) 5,9 27 714 4 697,3Ğabel Ṭariq40px|border  Grik 131 940 10 645 343 80,7Aṭin40px|border  Talyan 301 230 58 751 711 191,6Roma40px  Sblyun 504 851 45 061 274 89,3Madrid40px  Tagdudt n Maciḍunya 25 333 2 054 800 81,1Skopje40px|border  Malta 316 397 499 1 257,9Valletta40px  Muntinigṛu 13 812 616 258 44,6Podgorica40px  Brtqqiz 91 568 10 084 245 110,1Liṣbun40px|border  San Marino 61 27,730 454.6San Marino40px|border  Sirbya 88 361 9 663 742 109,4Bilgrad40px|border  Ṣlovinya 20 273 1 932 917 95,3Ljubljana40px|border  Lvatican 0,44 900 2 045,5Lvatikan Uṛuppa n utaram40px|border Uṭṛic 83 858 8 169 929 97,4Byina40px  Bljika 30,510 10,274,595 336.8Bruksel40px|border  Fransa 547 030 59 765 983 109,3Bariz40px  Lalman 357 021 83 251 851 233,2Berlin40px  Liechtenstein 160 32 842 205,3Vaduz40px|border  Luksmburg 2 586 448 569 173,5Luksembur40px|border  Munaku 1,95 31 987 16 403,6Munaku40px|border  Hulanda 41 526 16 318 199 393,0Amstirdam40px  Laswis 41 290 7 507 000 176,8Birn

 Tisaɣulin 

Taggayt:Timizar
Taggayt:Tarakal
Taggayt:Uruppa
Taggayt:Imnẓawn
Lmalarya

Lmalarya tga yat tamaḍunt tbayn d g 1880 g Dzayr yufa t yan uṭbib g ljic n Fransa , ar izray gr midn s sbab n wabiba

 Tisaɣulin 
Taggayt:Tamaḍunt
Indlas

Indlashttps://www.alquds.co.uk/%D8%A7%D9%84%D8%A3%D9%86%D8%AF%D9%84%D8%B3-%D9%81%D9%8A-%D8%A7%D9%84%D8%A8%D8%A7%D9%84%D8%8C-%D9%85%D9%87%D9%85%D8%A7-%D8%A7%D8%AE%D8%AA%D9%84%D9%81-%D8%A7%D9%84%D9%85%D8%AC%D8%A7%D9%84%D8%8C-%D9%88/ (Amyan ns : Andlus, s unamk n wanna d igan sg Landalus,s tsrɣint : الأندلس) tga yat tmazirt g umnẓaw n Uruppa, tsmun tmazirt n indlasn ass ad : Lbrtqqiẓ, Spanya d Udrar n Ṭariq. Illa tugt n wawwal f tmazirt n indlasn acku tkkatin ddaw ufus n imuslmn (Ayt Umayya, Ayt Lɛbbas, Imṛabṭn, Imwaḥdin), macc iṛumin aɣɣulnd srs, ssufɣn sgis imuslmn s wafud, nɣn kullu ma igan amuslm.

Tasnaẓɣuṛt : 
G tmaziɣt, timizar ar ttamẓnt assaɣ n imzdaɣ nsnt, zund ukan : iguzuln, iḥaḥan, iɣjdamn, ihntatn, iskurn. indlas dars anamk n imzdaɣ, ili dars ula anamk n tmazirt.
Ẓṛ uggar
Tariq n Ayt Zyad
Ayt Umayya
Musa ibn Nuṣayṛ
Tagrawla n imaziɣn 
Xalid ibn Ḥamid zznati
Muḥammad ibn Ṭarif

Taggayt:Amzruy
 Tisaɣulin
Frunṣwa Hulunḍ

Fṛunṣwa Holland (s tfransist: François Hollande) ilul ɣ 1954 ɣ iɣrm n Ɣwan) iga yan usrtan afṛansis, ikka tt inn iga anssixf n tmazirt n Fṛanṣa zɣ 15 may 2012 ar 14 may 2017. Dat ikka tt inn iga anflus amzwaru n ukabaṛ asrmun zɣ 1997 ar 2008. Ig amnniẓḍ n usqqamu n tgrawt taɣrmant n Tull (Tulle) zɣ 2008 ar 2012. 

 Tisaɣulin  

Taggayt:Fransa
Wirzan

Wirzan nɣ Wawiḍlt nɣ Awjal nɣ Akujil (s tnglizt: Lynx) iga zɣ imudar imsuṭṭaḍ imsksumn (lli icttan tifiyyi) d iga zɣ afrruy n yimucciwn.

Ar tlkkm taẓḍuyt n iwtman n uwjal gr 13 d 18 km, amma tiwtmin lli imẓẓin f iwtman ar lkkmnt 11 km. D immrwas ukujil kigan d ublinṣṛ, d ar yadlli ittuɣal mas dars kra n tzdayt mqquṛn d iblinṣṛn, macc ɣilad sslknnt tuzrawin n DNA nns mas ur tlli awd kra n tzdayt gratsn.

Ar tlkkm tiɣzi n wawiḍlt kra n 65 cm, d tɣzi n ucṭṭab nns gr 20 d 30 cm, d tattuyt nns dar iɣʷṛaḍ gr 40 cm d 45 cm. 

D sg tiɣawsiwin i bahra iẓllin wawiḍlt; imzgan nns isggann iɣzzifnin s kra n yizbaln n uglim iɣzzifnin ula nttni, d zdin d yimzgan ad ma ilkkmn kra n 20 n tgardat ar as ttaws g twafit n tirmt nns, amma izbaln n uglim ar as ttawsn ula nttni g ad issn ansa n ungisn nns.

 Tisaɣulin 
 Vocabulaire-lexique tachelit

Taggayt:Amudr
Imwaḥdin

Imwaḥdin (s tsrɣint : الموحدين) gan tawja tamuslmt tamaziɣt inbaḍn g Lmɣrib sg usggas n 1121 ar 1269 D.T, iwtta n imwaḥdin isrsin Muḥmmad bn Tumrt nɣ (Lmhdi bn Tumrt). 

 Tisaɣulin
Agata kristiy

Agata kristiy (S tnglizt: Agatha Christie) tga yat ɣ inmɣurn n taskala tanglizt, lall n ma ilkmn uggar n 80 n umiyn n ibulisiyyn, d idlisn nns kkan ddunit akkʷ, mddn ssuɣln tiwuriwin nns s 103 n tutlayin yaḍni. Nttat ad ixlqn awrik n Hercule Poirot d Jane Marple.Ssɣ dar ssit n Goodreads   
vignette|Talluḥt i Wagata Kristiy yat tanmɣurt ɣ tirra tingliziyyn 
Tlul ɣ usggʷas n 1891 ɣ yat twja n yiburjwaziyyn, bbas iga yan bu wayda mqqurn ism as Fridirik Millr,  tmmut ɣ wallingfurd ɣ 1976 dffir yat twada itkarn s umurs d usnflul, aylliɣ as ssaɣn ism n "Tgllidt n ibkkaḍn".

 Kra ɣ warratn nns 
Tura Wagata ma iggutn ɣ idlisn n ibulisiyyn, had kra ssɣ gitsn: 

• "And then there were none" (1939)

• "Murder on the orient express"

• "The mysterious Affair at style" 

• "The murder of Roger Ackroyd" (1926)

• "The A.B.C murder".

• "Death on the Nile". 

• "The body in the library".  

• "The man in the brown suit".

 Tisaɣulin 

Taggayt: Imaran Inglizn
Imntagn

Imntagn (S tɛrabt: منتاݣة) tga yat tqbilt Taclḥit ɣ udrar n Drn d tmazirt n Sus, ur akkʷ bahra taggug i tɣrmt n Trudant, tmgala dis s kra n 15Km ɣikann, tkka tt inn tkcm ɣ yat tqbilt tamẓmudt imqqurn mi ismn "Aggʷ Nfis" (Gnfisa). 

Tdra iwtta nns d tqbilt n irgitn ɣ tagut, taqbilt n idawmḥmud d Isksawan d ida umṣaṭṭug, ɣ iẓẓlmḍ, ida uzddaɣ d ayt igas ɣ lqblt, d tin ayt Trudant ɣ iffus. .

Tbḍa tqbilt s snat tgrawin, tagrawt n Tmalukt d tgrawt n Imulas, illa gis yan wasif yumẓ nit ism n tqbilt, ism as "asif n imntagn", isawl fllas Sidi Ḥmmu Ṭalb lliɣ inna: "Ula Asif ad nnun a Imntagn iliq".

Usunn nns
 Amccrk
 Tamalukt
 Ṛṛyaḍ
 Ayt ṭṭalb
 Waɣcuct 
 Ayt Xurayf 
 Alḥnwan 
 Tazgllimt
 Timinun
  Sidi Ɛbd Rrḥman
 Zzawit n ibaɛqiln
 Amzawru
 Tiẓgi n ayt lḥaj
 Axuntrir
 Aẓṛu
 Afnsu
 Asaka n Imntagn
 Ayt Sɛid
 Tajact
 Msirat 
 Aɣfr
 Afra
 Imulas
 Tirɣt
 Tasdmrt
 Azgur
 buskni
 witkrazn 
 Tanfact
 Tizrt
 Tulust 
 Igil
 Imadln
 Issulan 
 Tamsult
 Ayt Mnṣuṛ
 Tamast 
 Talluzt
 Tadarawt
 Tinigass
 Alxums
 Tikfilt
 Ixudamn
 Ayt Wadjas
 Aflla n Talat
 Ignan
  Urti n umɣar
  Iswal
 Mgdl
 Kilalt

 Tisaɣulin 

Taggayt: Imaziɣn
Untigun

Untigun tga yan uwrik ɣ tasnumiyt Tagrikit, tg illis n ugllid Udib d tgllidt Jukasta lli nbḍnin tamazirt n Ṭibt. tmaqqal Untigun is tga tamatart n ufrak d ticirrit (tamagart) mgal taṛaɛayt d tamurrant n uwank.The World Book Encyclopedia
vignette|Untigun, yan uwrik ɣ tsnumiyt Tagrikit

Umiy
Udib babas n Untigun iṣbukḍ ixf nns acku iskr yan ubrbkkaḍ mqqurn lliɣ inɣa babas, imṛḍn d innas bla ad issn. Awa Untigun tmun d babas Udib ɣ uzwag nns ssɣ tmazirt nns n laṣl, tg as yan umanar lli as immalan aɣaras nns. 

Ukan lliɣ immut Udib, tɣts Untigun a nn taḍu s tmazirt n babas ɣ Ṭibt, tufa nn is yad ssntin aytmas Ityyukl d Bulinik ad ẓin f manwa a rad yamẓ asni n tgldit, ɣ tigira mcuckan d afad ad bḍun s mnaṣṣa tanbaḍt n Ṭibt, macc Ityyukl yurri d f wawal nns, iṛẓa ikmrbbi da illan ngr as d gʷmas, s waṭṭan n wul da gis illan rad iftu Bulinik ad daɣ yawi taɣamt nns ɣ tnbaḍt macc tiklit ad s ifaddn, yakʷi f tɣrmt n Ṭibt. 

Ɣ tizi n imiɣ, myanɣan, ku yan gisn inɣa wayyaḍ, ilmma mmutn sin itsn, f ɣik ann, Kryyun ntta ɣil ad a rad ig agllid amaynu, imḍl Ityyukl s yan ulullu mqqurn,  gʷmas daɣ uhu acku ɣ dar Kṛyyun, Bulinik ikka tt inn iga yan  uɣwwaɣ. ig yan umknad ɣayann af ur istahlla ad ittyumḍal s waddur d taysist zun d gʷmas Ityyukl. 

Untigun tnna is d ɣaylli iskr Kṛyyun iga yan ussurf n uzrf n bab ignwan, tftu nn ilmma ad tmḍl gʷmas Bulinik s ifassn nns. Taɣawsa ad tsfurrg bahra agllid amaynu Kṛṛyun acku ur as tssfld , idkḍ (iḥkm) fllas s tinɣi f umud lli tskr f wudm n gʷmas mqqar d tutra n iwis Haymun lli igan asmun n Untigun.  

Tigira n Untigun ur bahra tfaw, kra ar ttinin is tt nit inɣa Kṛṛyun  niɣ d tzug, kra ar ttinin is tnɣa ixf nns nttat d usmun nns Haymun.
 Tisaɣulin
Lalla Ɛziza

Lalla Ɛziza tasksiwit niɣ d Lalla Ɛziza tagʷrramt tga Ɛziza ult Brahim yat tgʷrramt ssɣ idrarn n isksawan ɣ udrar n Drn, sɣ takat n ayt Ɛli, yat twja Tasusit ɣ laṣl nns, ur bdrn iɣbula mad iga usggʷas n tlalit nns, macc mcuckan d is tddr ɣ uzmz n tnbaḍt n Imariniyn, ɣ tasut tis 13 n tlalit, akud lli issn udrar n Drn kra n isnfal dranin ḍfṛ taḍuṛi n uwank Amuḥdi. Ttyawssan tmɣart ad is d nttat ad iwafqn gr Bu Ɛamir Inti lli iswuriyn ddu uknyal Amarini d ugllid nns BuƐnan Amarini, d ugllid Ɛbdllah Asksiwi.

 Tudrt nns 

 Lkaṛama nns 
Yuls Brahim u Bihi yan unmɣur n Ugdmt ɣ tsga n wasif lmal, is d tagurramt ad tẓḍṛ i ingmarn d id mafawal (inḍḍamn), wanna iran ad ilmd urarn d umarg ar ittddu s tizaɣct (lqbt) nns, ar gis iqqrs i igimi nɣ d abukir iḍlan. 

Ar inssa tama n tmḍlt n tgʷrramt, ar isrus tallunt niɣ d rribab ɣ iggi nns, ar gis ictta zzbib, ar tn ittasi s ixfawn n tsmit, iɣ as tfka tgʷrramt amarg issyafa kra ar as ittggʷiz s taqqayt zun d tuṭfin, iɣ iffu uzmz tṣifḍt tgʷrramt iga anḍḍam, imma ingmarn ar srusn iburiyn nnsn ɣmklli skarn inḍḍamn.

Ɣ tmḍlt n Lalla Ɛziza ar skarn mddn tamyurt n udbni.

Ism n lalla Ɛziza ar t addran tfqqirin, "A Lalla Ɛziza!" Iɣ ẓṛant kra n tɣawsa issbhaḍn. 

 Tisaɣulin
Ɛumar Brɣut

Naṣiṛi Ɛumar Brɣut u Muḥmmad iga yan mafawal, ig yan ɣ inbdadn n ubaraz n umarg n Tclḥit d yan unmɣur n usays, ilul d ɣ usggʷas 1949 ɣ yan usun mi ttinin Axxuyn, ɣ tqbilt n unẓuḍt, tasga n Cicawa.Asays n Assays (WardaProduction)  Ayad ɣ ugʷns n yat twja n inḍḍamn, acku babas zzaɣd ntta ikka tt inn iga yan unḍḍam. 

Yili unḍḍam ad yat tflsuft d yat tanila n iẓṛi ẓlinin srs ɣammas n umarg da yakka, ar isawal f tudrt n ufgan d ddunit d turmitin nns, ɣmklli aɣ ifka gigan d isisfiwn f ma izrin ula mad d ikkan amnid, ig yan umdyaz da ittggan amarg f usqqul nns d wasif nna d yusi ɣ umarg ar t ittini s yat tɣarast imuccdn, ar daɣ ittidir tamdyazt nns ngras d ugayyu nns, ilint nit kra n tikkal ɣ ar iskar amunulug (imrara awal d ixf nns) zun d ɣ tqṣiḍt n Lhm (Anzgum).

 Amarg ns 
Ur rad iẓḍaṛ yan ad yurdu ɣ tgrdi n Ɛumar Brɣut ɣ ifi n wawal, ad ig ɣ umdya tqṣiḍt n Lhmm da ɣ isawl f unzgum d mas d ku d yan d ku d maɣ illa iman ha nn illa s unzgum ns, ukan ar issyafa ufgan is d ɣar anzgum ns ntta ka ad iggutn uggar n mddn yaḍnin, ar issyafa is d ntta ka f illa unukmu, ar issyafa is d ntta ka ad ittyulkan, ukan ɣunck ann a f inna unḍḍam ad mad d ihwan:   Zayd a anzgum bḍu didi lkm mani k iran   

Is nga axzan nk ad gigi tkllat ad tnssat    

Zun d iɣ d nkki ka ad dar mani ɣ ad ttilit    

Inna iyi: mlat iyi dar mit ad tn ṛuḥaɣ    

Ira ad kn flɣ, ur rad dark nsu ula aman    

Ula ggiwraɣ tama nk iɣ iyi tṛmit    

Nniɣ as: Ẓṛ wanna dar mlyar ula sin   

Illa ɣinn mad d ttlhut, yili mad ak yakkan    

Inna iyi uhu, ur ta jju tufit adɣar ann   

iɣ illa uqaṛiḍ tama nk, ra srnɣ iluḥ     

Hiyya imisi n lbaṛ maɣ rad iyi nn iffal    

Nniɣ as: ẓṛ wanna dar ur imnsi n yiḍ    

Ntta ka ad isalan ad dik yaṭṭu tisummar    

Inna iyi: uhu ur ta jju tufit adɣar ann          

 Tisaɣulin 
Taggayt: Imaziɣn
Muṣku

Tiɣrmt n Muṣku, tga tamaẓunt n Rusya, tili ɣ tsga da akkʷ illan ɣ utaram n tmazirt, tumẓ ansa nns gr wasif n Bulga d win Uka, sɣ kiɣ tettyawbdar ɣ tkrunikt n 1147 thḍṛ tɣmt ad yat tilalt tuddirt ɣ umzruy n tmazirt n Rusya. Muṣku tga daɣ tiɣrmt nns imqqurn zdɣn gis ma ittggan 13 n umlyun n utrras ɣar ɣ mad tgli nttat,"Оценка численности постоянного населения по субъектам Российской Федерации". Federal State Statistics Service. Archived from the original on 1 September 2022. Retrieved 1 September 2022. d 21,5 n umlyun n imzdaɣn ɣ uẓayṛ nns amiṭṛubuliṣ,Akishin, Alexander (17 August 2017). "A 3-Hour Commute: A Close Look At Moscow The Megapolis". Strelka Mag. Archived from the original on 17 April 2021. Retrieved 23 May 2020. s dɣmkann tga tiɣrmt da tnt akkʷ yutin ɣ tiggti n Imzdaɣn ur d ka ɣ Rusya maccan ɣ Urubba kullu tt, tdl Muṣku yan usarag n 2511 mitru amkkuẓ."Major Agglomerations of the World - Population Statistics and Maps". Archived from the original on 7 July 2023. Retrieved 2 May 2023.

Muṣku ad igan ul ikkatn n Rusya ɣ tsga n tdamsa d tdlsa d tsrtit s 68 tsnniɣin, 103 imzgunn, 132 id ssinima d 24 tdaliwin n tfugliwin."Russian Ministry of Culture official statistics". Archived from the original on 2 July 2015."Russian Ministry of Culture official stats". Archived from the original on 2 July 2015. Retrieved 2 December 2015. 

 Angigt 
Angigt n Muṣku iga amnẓaw insggmn, ar gis ilkkm uṣmmiḍ -5,2 Asilsus ɣ Innayr d tirɣi nns ar tlkkm +19,9° ɣ wayyur n Yulyu. Anẓaṛ iṭṭaṛn ɣ usggʷas iẓḍaṛ ad d ikk d 540 ar 560 n umlimitr. Ɣ wussan n tagrst ar d ittkka waḍu iẓẓlmḍ, ɣ uzmz n unbdu ar d ittkka iffus.

 Tadamsa 
Tbidd tdamsa n tɣrmt n Muṣku f usiktur n tnafut da d icckmn isnsa d tsiram d lfjuj d tsbbabt d tdusi d ulmmud, asiktur n tmguri ar ittawi 16% n GDP asgawan, illa gis timakinin n n tbnnayt d imɣuzn n uzzal ula wiyyaḍ, tamguri n tifawt d tkimit d tin unttaw. 

Tamallayt tssnti dɣ nttat ad dars tettili yat tilalt igmman ɣ uzzigz n tdamsa.  

 Amzruy 

 Tisaɣulin
Muḥmmad bn yaḥya u Tznaxt

muḥmmad bn yaḥya u tznaxt[1] [2] [3]nɣ s ism nns usmid ṛṛays muḥmmad bn yaḥya u tznaxt u wawzgit[2] iga anṭṭam[1] ig yan sg inmɣurn iqqburn n taṛṛwaysit g lmɣrib. aslmad muḥmmad lxṭṭabi ar ittini mas ilul ṛṛays muḥmmad bn yaḥya u tznaxt g tgira n tasut tiss tẓa d mraw[2] ili ma ittinin mas ilul g usgg°as amiladi 1889 , immut g usgg°as n 1988 . ilul g usun n tagngut (nɣ tagngut) iwalan i sidi mḥnnd u dris g tznaxt.[2]
Ayt Yaflman

Ayt Yaflman (s Tfinaɣ : ⴰⵢⵜ ⵢⴰⴼⵍⵎⴰⵏ ayt ɣwalli yufan laman), gan yan umqqun Amaziɣ da ittamẓn attayn n Waṭlas imqqurn n usammr d kra n tsgiwin tama n Tfilalt. Tamaẓunt nnsn tga tt Imlcil. 

Tutlayt nnsn d tamaziɣt n wammas n Lmɣrib. Amqqun n Ayt Yaflman ibḍa s kkuẓ iɣsan: Ayt Ḥdiddu d Ayt Mrɣad d Ayt Izdg d Ayt Iḥya. Ar ttinin f iguyya nnsn is gan Iẓnagn.

 Amzruy 

 Lliɣ ur ta illi umqqun 

Ayt Yaflman kkan ma izwarn tasut tis 16 ɣ iffus n Waṭlas Amqqur n usammr, ɣ Tudɣa d Ɣiɣis d wasif n Dads d Imdɣas d tugg Ziz. Sɣ tasut tis 16, ssurfn izilaln n udrar n Uɛyaci d win Mɛṣkṛ afad ad azzrn ɣ tmazirt iflin da ɣ llan ɣikkad.

 Tilit n umqqun n Ayt Yaflman 

Ayt Izdg d Ayt Mrɣad d Ayt Ḥdiddu d Ayt Yaḥya lkmn ɣ 1645-1646 ad skrn ɣ wagns n zzawit n igʷrramn n Wassul, yan igmrbbi n turfa gr Ayt Yaflman. Ikka tt inn iga yan umqqun ɣ fkant tqbilin tamasayt n waray i igʷrramn n Wassul lli ganin tarwa n Sidi Bu Iɛqub. Arra ad, ɣmklli s inna Lɛrbi Mzzin, isrs tiwisi n Ayt Ḥdiddu ɣ ixf n tqbilin n umqqun ad. Tili ddu unzal n igʷrramn n Iɛalawiyn n Tfilalt, turfa ad tettyawskar afad  ad tzbdr i unɣal n zzawit tadilawt ɣ yat tsga, tjmjdawl nit anɣal n Ayt Ɛṭṭa sɣ yat tsga yaḍnin lli d mmaɣn Ayt Izdg tasut tis 18 ula tis 19.

 Iwtta 
Tiwisi ad n ayt Yaflman tsɣummr mnnawt tqbilin yaḍnin ad tnt igan d: 
 Ayt Ɛṭṭa ɣ Lqblt,
 Ayt Sxman ɣ tagut,
 Ayt Mgild ɣ iẓẓlmḍ,
 Ayt Yusi d Ayt Lḥajj ɣ iẓẓlmḍ n ugmmuḍ
 Ayt  Sɣruccn ɣ ugmmuḍ

 Imnɣi n Tzizawt 
Lliɣ kcmn isrdasn n Fṛanṣa s tmntilt n tarayt d tutra n ugllid, ɣ Tunfit, yan ugudi n imknasn sɣ mnnawt tqbilin zun d: Ayt Sidi Yaḥya U Yusf d Ayt Sidi Ɛli, Icqirn, Ayt Ihand, Ayt Ɛmr, Ayt Sidi Ḥsayn (Aɣbala), Ayt Ḥnini (Tikajwiin) d Ayt Ḥmmu Ayt Ɛica, Ayt iḥya d Ayt Suxman d Ayt Ḥdiddu da d igli ugrram n Sidi Amhawc,  ffuɣn s udrar n Tzgzawt ɣ urggal n wayyur ɣuct 1932 ɣ imisiwn n ulmu n idgl. Imnɣitn cddanin kkan kraḍ imalasn, d uzbdr ittyalaɣn  n imaziɣn rad ifḍḍu assf n 13 Cutambir 1932 tigira n imnɣi n tzgzawt da iḍfṛn tiṛẓi n Umhawc.

 lsuɣal 
Taggayt: Imaziɣn